ፕሬዚዳንት ሙላቱ ለ12 አምባሳደሮች ሹመት ሰጡ
የኢትዮጵያ ፌዴራላዊ ዴሞክራሲያዊ ሪፐብሊክ ፕሬዚዳንት  ሙላቱ ተሾመ ለ12 አምባሳደሮች ሹመት ሰጡ።የፕሬዚዳንቱ ጽህፈት ቤት ለዋልታ በላከው መግለጫ፤ ፕሬዚዳንት ሙላቱ ኢትዮጵያን በውጪ አገሮች ለሚወክሉ አምባሳደሮች ሹመት ሰጥተዋል።ፕሬዚዳንቱ ሹመት የሠጡት ኢትዮጵያን በውጭ አገሮች ለሚወክሉ 11 የባለሙሉ ሥልጣን አምሳደሮች እና አንድ አምባሳደር እንደሆነ መግለጫው ያመለከተው።በዚህ መሰረት ባለሙሉ ስልጣን አምበሳደር ሆነው የተሾሙት አቶ ካሣ ተክለብርሃን፣ ወይዘሮ አስቴር ማሞ፣ ዶክተር ሽፈራው ተክለማርያም፣ አምባሳደር ብርሃነ ገብረክርስቶስ፣ ፕሮፌሰር መርጋ በቃና፣ አቶ ዓሊ ሱለይማን፣ ፕሮፌሰር አድማሱ ፀጋዬ፣ አምባሳደር ተበጀ በርሄ፣ አቶ መታሰቢያ ታደሰ፣ አቶ ሙሉጌታ ዘውዴ እና ወይዘሮ ሉሊት ዘውዴ ናቸው።አቶ እውነቱ ብላታ ደግሞ በአምበሳደርነት ተሹመዋል።የኢትዮጵያ ሕገ መንግስት አንቀጽ 71 ንኡስ አንቀጽ 3፤ አገሪቷን በውጪ አገሮች የሚወክሉ አምባሳደሮችና ሌሎች መልዕክተኞች በጠቅላይ ሚኒስትሩ አቅራቢነት ሹመት የሚሰጡት ፕሬዚዳንቱ መሆናቸውን ደንግጓል።